Alberts volgende week by die Leeus | Netwerk24
Kevin klop kwalifiseerder in marathon-stryd
Ná ’n 2019 wat die geboorte van sy eersteling ingesluit het, asook byna meer weke op die krukkelys as op die tennisbaan, lyk Kevin Anderson se woordeskat sekerlik ’n bietjie anders as 12 maande gelede.
Rabada vra Proteas om verskoning
Die Suid-Afrikaanse snelbouler Kagiso Rabada het sy spanmaats om verskoning gevra dat hy hulle vanweë sy skorsing vir oordadige feesviering in die steek gelaat het.
Koop op eie risiko kaartjies vir SAL-vlugte
Met die Suid-Afrikaanse Lugdiens (SAL) wat Maandag 19 binnelandse en buitelandse vlugte gekanselleer het, draai die reisbedryf toenemend sy rug op die lugdiens.
Twee van die Suid-Afrikaanse Lugdiens (SAL) se grootste vakbonde het pas hul eie sakereddingsplan vir die lugdiens voorgestel.
Die Passasierspooragentskap (Prasa) in die Wes-Kaap het uiteindelik sy agterstallige kragrekening betaal nadat Eskom Dinsdag toevoerpunte begin afskakel het.
Deur Christo Buchner 13 Desember 2019 18:45
Willem Alberts sluit aanstaande week by die Leeus aan.Foto: Gallo Images
Die voormalige Springbok-losvoorspeler Willem Alberts sluit hom aanstaande week by die Leeus se rugbyspan in Johannesburg aan.
Hy sal dan mediese toetse moet slaag voordat sy kontrak afgehandel word.
Netwerk24 het verlede maand reeds berig dat die Leeus hul visier op dié 35-jarige veteraan het.
Alberts, wat sy provinsiale loopbaan by die Leeus begin het voordat hy na die Haaie toe is, het die laaste paar jaar sy rugby by die Franse klub Stade Francais in Parys gespeel.
Hy het in sy laaste wedstryd daar ’n boarm-besering opgedoen en hy sal die Leeus nou eers moet oortuig hy het daardie besering afgeskud voordat hy gekontrakteer sal word.
Al het Alberts meeste van sy internasionale rugby op flank gespeel, blyk dit dat hy by die Leeus grootliks as agtsteman oorweeg sal word, met Warren Whiteley se Super-loopbaan wat kortgeknip is weens ’n kniebesering.
Nog een van die Leeus se beseerdes, die belowende jong losskakel Gianni Lombard, sal eers teen Maart oorweeg kan word.
Ons funksioneer as ’n groep en nie as individue nie. Ek het die volste vertroue in almal betrokke.
Rudolf Straeuli, die uitvoerende hoof, sê hy is opgewonde oor die komende seisoen en is tevrede dat die spelers baie hard voorberei in die afseisoen.
“Ons funksioneer as ’n groep en nie as individue nie. Ek het die volste vertroue in almal betrokke,” het hy gesê.
Benewens Alberts sal daar vroeg in die nuwe jaar spelers van buite die unie by hulle aansluit.
Die Leeus se Super-seisoen begin op 1 Februarie in Buenos Aires met ’n kragmeting teen vanjaar se naaswenner, die Jaguares.
Daarna keer hulle terug huis toe vir ’n tuiswedstryd op Ellispark teen die Reds van Australië (8 Februarie) en ook ’n plaaslike stryd teen die Stormers (15 Februarie), voordat hulle op hul Australiese toer vertrek.
Daar sal hulle die Waratahs in Sydney, die Rebels in Melbourne, die Blues in Auckland en die Highlanders in Dunedin die stryd aansê.
Straeuli sê hy is bly die span toer vroeg oorsee, aangesien die weer in Nieu-Seeland dan nog nie so koud is nie.
“Dit gee die span ook die kans om vroeg in die reeks as ’n eenheid saam te snoer wanneer hulle op hul maand lange toer is,” sê hy.
Indien Alberts se kontrak afgehandel word, sal hy en die oud-Bokstut Jannie du Plessis (37) die senior staatsmanne in die Leeus se groep wees.
Meer oor: Willem Alberts | Jannie Du Plessis | Johannesburg | Superrugby | Rugby | Leeus | Oud-Springbok | Veteraan
Oud-Bok Alberts in die Leeus se visier
Jannie skrik nie vir beurtkrag, nat steenkool